text: Politikere sætter erhvervslivet over sundhed
  15 juni 2010 kl. 08.10
  Det viser en undersøgelse, som Dansk Erhverv har lavet.
   
  I Syddanmark prioriterer de kommunale politikere erhvervslivet højere end emner som pleje og sundhed, viser undersøgelsen.
  45 procent af de adspurgte politikere i Syddanmark sætter erhvervslivet højest, mens 38 procent peger på pleje og sundhed som et meget vigtigt område. 
  Til sammenligning svarer kun 36 procent af politikerne i Hovedstaden, at gode rammer for erhvervslivet er meget vigtigt.
  - Det er meget positivt, at knap halvdelen af de syddanske kommunalpolitikere vægter gode rammevilkår for erhvervslivet højest, siger Liselotte Hohwy Stokholm, chefkonsulent i Dansk Erhverv.
  Ifølge 7 ud af 10 kommunalpolitikere har deres kommune en erhvervsstrategi, og yderligere 10 procent svarer, at den er under udarbejdelse. 
  Efter kommunalpolitikernes mening er hotel, restauration og turisme det erhverv, som kommunerne bør arbejde mest på at forbedre vilkårene for. 
  Hele 62 procent af kommunalpolitikere prioriterer dette erhverv.
  